बालुवाटारलाई राम्रैसँग लागेको छ, यो गृहमन्त्री रामबहादुर थापा ‘बादल’ आवश्यकताभन्दा बढी हिरो हुन खोज्यो । अथवा बादलको हिरोइजम धेरै हुन थाल्यो । प्रधानमन्त्रीको काम नै छायाँमा पार्ने गरेर बादल हिरो हुँदा सत्ता समीकरणमा सबैभन्दा धेरै जस तत्कालीन माओवादीलाई जाने भयो । फेरि प्रधानमन्त्री ओलीले हासिल गरेका सफलताका सूचीहरूमा कम्तीमा साठी प्रतिशत काम बादलकै हुन् भन्ने कुरालाई स्वीकार गर्न बालुवाटार बाध्य भयो । कञ्चनपुरमा आन्दोलनको आगो बल्यो, बलात्कारीलाई कारवाहीको माग गर्दै विरोध प्रदर्शनहरू भए, तर उतैका नेता भीम रावलले भने, ‘यो आन्दोलन कांग्रेसको हो’ ।
